CELEX: 62020TN0631
Language: fi
Date: 2020-10-19 00:00:00
Title: Asia T-631/20: Kanne 19.10.2020 – MZ v. komissio

7.12.2020   
            
            
               FI
            
            
               Euroopan unionin virallinen lehti
            
            
               C 423/39
            
         
      Kanne 19.10.2020 – MZ v. komissio
      (Asia T-631/20)
      (2020/C 423/57)
      Oikeudenkäyntikieli: italia
      
         Asianosaiset
      
      
         Kantaja: MZ (edustaja: asianajaja M. Velardo)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta kumoamaan
      
                  —
               
               
                  17.7.2019 tehdyn päätöksen jättää kantaja kilpailun EPSO/AD/363/18 (AD7) – 2. Hallintovirkamiehet verotuksen erikoisalalla – varallaololuettelon ulkopuolelle
               
            
                  —
               
               
                  10.12.2019 tehdyn päätöksen, jolla vahvistetaan päätös jättää kantaja kilpailun EPSO/AD/363/18 (AD7) – 2. Hallintovirkamiehet verotuksen erikoisalalla – varallaololuettelon ulkopuolelle
               
            
                  —
               
               
                  8.7.2020 tehdyn nimittävän viranomaisen päätöksen, joka annettiin samana päivänä kantajalle tiedoksi sähköpostilla, ja velvoittamaan komission korvaamaan kaikki oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa viiteen kanneperusteeseen.
      
                  1)
               
               
                  Ensimmäinen kanneperuste, joka perustuu unionin toimielinten kielijärjestelyihin sovellettavien säännösten rikkomiseen, kieleen perustuvan syrjinnän kieltoon, suhteellisuusperiaatteen loukkaamiseen, Euroopan unionin virkamiehiin sovellettavien henkilöstösääntöjen 27 artiklan rikkomiseen, hakijoiden yhdenvertaisen kohtelun periaatteen loukkaamiseen ja perusoikeuskirjan 22 artiklan rikkomiseen.
               
            
                  2)
               
               
                  Toinen kanneperuste, joka perustuu hakijoiden välisen yhdenvertaisuuden periaatteen loukkaamiseen, siihen, etteivät arvioinnit ole olleet objektiivisia, koska valintalautakunnan kokoonpano ei ole ollut pysyvä, henkilöstösääntöjen 27 artiklan rikkomiseen ja siihen, että valintalautakunta on toiminut ilmeisen epäjohdonmukaisesti ja epäyhtenäisesti ja syyllistynyt ilmeiseen arviointivirheeseen.
               
            
                  3)
               
               
                  Kolmas kanneperuste, joka perustuu kilpailuilmoituksen huomiotta jättämiseen ja siitä seuranneeseen henkilöstösääntöjen 27 artiklan rikkomiseen siltä osin kuin komissio ei ole noudattanut ilmoituksen vaatimuksia yleisen arvioinnin ja kullakin erikoisalalla edellytetyn pätevyyden arvioinnin osalta.
               
            
                  4)
               
               
                  Neljäs kanneperuste, joka perustuu henkilöstösääntöjen liitteessä III olevan 5 artiklan rikkomiseen ja ilmeisen arviointivirheen tekemiseen.
               
            
                  5)
               
               
                  Viides kanneperuste, joka perustuu siihen, ettei valintalautakunta ole noudattanut perusteluvelvollisuuttaan asiaa uudelleen tutkittaessa, ja siihen, että tehokasta oikeussuojaa koskevaa oikeutta, hyvän hallinnon periaatetta ja puolustautumisoikeuksia on loukattu siltä osin kuin valintalautakunta on noudattanut perusteluissaan vakiokaavaa, josta ei ilmene, onko kantajan pätevyyttä arvioitu, ja mitkä arviointiperusteet tältä osin on tosiasiallisesti otettu huomioon.